Jim Campbell
jwcampbell@gmail.com
Ελληνική μεταφραστική ομάδα GNOME
team@gnome.gr 2009 - 2014
Μάριος Ζηντίλης
m.zindilis@dmajor.org 2009
Βασίλης Τσιβίκης
vasitsiv@hotmail.gr 2011
Θάνος Τρυφωνίδης
tomtryf@gmail.com 2012, 2014
Δημήτρης Σπίγγος
dmtrs32@gmail.com 2013, 2014
Μαρία Μαυρίδου
mavridou@gmail.com 2014

# Άνοιγμα αρχείου που βρίσκεται σε διακομιστή

Πριν ανοίξετε ένα αρχείο σε έναν διακομιστή μέσα από το gedit, πρέπει να ξέρετε μερικές τεχνικές πληροφορίες για τον διακομιστή. Για παράδειγμα, Θα πρέπει να ξέρετε την διεύθυνση IP ή το URL του διακομιστή, και μπορεί να χρειαστεί να γνωρίζετε τι είδους διακομιστής είναι (π.χ., HTTP, FTP, κτλ.).

Επιπλέον, κάποιοι τύποι διακομιστών επιβάλλουν περιορισμούς στο τι μπορείτε να κάνετε με τα αρχεία που είναι αποθηκευμένα στον διακομιστή. Για παράδειγμα, μπορεί να έχετε την δυνατότητα να ανοίξετε ένα αρχείο από έναν διακομιστή, αλλά μπορεί να χρειαστεί να αποθηκεύσετε οποιεσδήποτε αλλαγές στο αρχείο τοπικά, στον δικό σας υπολογιστή.

Με αυτές τις προειδοποιήσεις κατά νου, εκτελέστε τα ακόλουθα βήματα για να ανοίξετε ένα αρχείο από έναν διακομιστή χρησιμοποιώντας το gedit:

Επιλέξτε Αρχείο Άνοιγμα για να εμφανίσετε το διάλογο Άνοιγμα αρχείων.

Επιλέξτε το εικονίδιο Μολύβι κοντά στο πάνω μέρος του διαλόγου Άνοιγμα Αρχείων.

Πληκτρολογήστε τη διεύθυνση IP ή το URL του κατάλληλου διακομιστή.

Πληκτρολογήστε την τοποθεσία του αρχείου που θέλετε να ανοίξετε.

Χρησιμοποιήστε την αναδιπλούμενη λίστα κωδικοποίησης χαρακτήρων για να διαλέξετε την κατάλληλη κωδικοποίηση.

Πατήστε Άνοιγμα.

Έγκυροι τύποι URI περιλαμβάνουν τα http:, ftp:, file:, και όλες τις μεθόδους που υποστηρίζονται από το gvfs.

Αρχεία από μερικούς τύπους URI ανοίγονται μόνο για ανάγνωση, και ό,τι αλλαγές κάνετε θα πρέπει να αποθηκευτούν σε μια διαφορετική τοποθεσία. Για παράδειγμα, το HTTP επιτρέπει μόνο την ανάγνωση αρχείων. Αρχεία που ανοίγονται από FTP είναι μόνο για ανάγνωση γιατί δεν υποστηρίζουν όλοι οι εξυπηρετητές FTP την αποθήκευση απομακρυσμένων αρχείων.